AIŠKINAMASIS RAŠTAS

Dėl valstybės turto nurašymo ir likvidavimo

1. **Parengto tarybos sprendimo projekto tikslai ir uždaviniai**

2016 m. kovo 30 d. gautas Molėtų kultūros centro raštas Nr. (1.7.)SR-35 „Dėl leidimo nurašyti valstybės turtą“, kuriuo prašoma nurašyti valstybei nuosavybės teise priklausantį ir šiuo metu Molėtų kultūros centro patikėjimo teise valdomą, bet veiklai nenaudojamą, ilgalaikį materialųjį turtą. Turtas yra fiziškai ir funkciškai nusidėvėjęs, jį remontuoti ar atnaujinti - ekonomiškai netikslinga.

2016 m. kovo 30 d. gautas Molėtų švietimo centro raštas Nr. V6-13 „Dėl leidimo nurašyti valstybės turtą“, kuriuo prašoma nurašyti valstybei nuosavybės teise priklausantį ir šiuo metu Molėtų švietimo centro patikėjimo teise valdomą, bet veiklai nenaudojamą, ilgalaikį ir trumpalaikį materialųjį turtą. Turtas yra fiziškai ir funkciškai nusidėvėjęs, jį remontuoti ar atnaujinti - ekonomiškai netikslinga.

Molėtų rajono savivaldybės turto pripažinimo nereikalingu arba netinkamu (negalimu) naudoti komisija Molėtų rajono savivaldybės administracijos direktoriui (toliau – Administracijos direktorius) pateikė valstybei nuosavybės teise priklausančio ir šiuo metu Molėtų rajono savivaldybės administracijos patikėjimo teise valdomo, bet veiklai netinkamo (negalimo) naudoti turto sąrašą. Sąraše nurodytas turtas yra fiziškai ir funkciškai nusidėvėjęs, licencijos naudojimui netinkamos. Molėtų rajono savivaldybės administracijos direktoriaus 2016 m. balandžio 14 d. įsakymu Nr. B6-308 turtas pripažintas netinkamu naudoti.

Molėtų rajono savivaldybės administracija raštu kreipėsi į valstybės įstaigas, prašydama leisti nurašyti nusidėvėjusį ir netinkamą naudoti valstybės turtą. Atsižvelgdama į sutikimus, gautus iš valstybės įstaigų dėl turto nurašymo, teikia sprendimo projektą dėl nurodyto valstybės turto nurašymo ir likvidavimo. Pridedami dokumentai: valstybės įstaigų sutikimai nurašyti valstybės turtą, turto valdytojų įsakymai dėl turto pripažinimo netinkamais naudoti.

Parengto sprendimo projekto tikslas – nurašyti pripažintą netinkamu naudoti valstybei nuosavybės teise priklausantį ir Molėtų rajono savivaldybės biudžetinių įstaigų patikėjimo teise valdomą turtą bei jį likviduoti.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 27 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalys;

Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 12.2 papunktis;

Lietuvos Respublikos finansų ministerijos 2016 m. balandžio 14 d. raštas Nr. (15.26)-6K-1602946 „Dėl sutikimo nurašyti turtą“;

Valstybinės mokesčių inspekcijos prie Lietuvos Respublikos finansų ministerijos 2016 m. balandžio 7 d. raštas Nr. (10.4-33E)R-2177 „Dėl turto nurašymo“;

Lietuvos Respublikos sveikatos apsaugos ministerijos 2016 m. balandžio 7 d. raštas Nr. (6.50-13)-10-3112 „Dėl valstybės turto nurašymo“;

Lietuvos Respublikos švietimo ir mokslo ministerijos 2016 m. balandžio 12 d. raštas Nr. SR-1556 „Dėl valstybės turto nurašymo“.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – priėmus sprendimą turtą nurašyti ir likviduoti, savivaldybės biudžetinių įstaigų nenaudojamas turtas bus sunaikintas.

Neigiamos pasekmės – nėra.

**4. Priemonės sprendimui įgyvendinti**

Turtas bus likviduotas.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija, Molėtų švietimo centras ir Molėtų kultūros centras.